VIDES KONSULTATĪVĀ PADOME

biedrība „Baltijas Vides forums”, nodibinājums „Latvijas Dabas fonds”, nodibinājums „Vides Izglītības fonds”, nodibinājums „Pasaules Dabas fonds”, biedrība „Latvijas Ornitoloģijas biedrība”, biedrība „Vides fakti”, nodibinājums „Ķemeru Nacionālā parka fonds””, biedrība „Vides aizsardzības klubs”, biedrība „Latvijas Makšķernieku asociācija”, biedrība „Latvijas ezeri”, biedrība „Zaļā brīvība”, biedrība „Ekodizaina kompetences centrs”, biedrība „Vides vārds” , biedrība „Latvijas Botāniķu biedrība, biedrība „Cleantech Latvia”, biedrība „Latvijas Atkritumu saimniecības asociācija”, biedrība „Baltijas krasti”, biedrība „Zero Waste Latvija”, biedrība „Latvijas Vides pārvaldības asociācija”., nodibinājums “Teiču dabas fonds”.

**Rīga, Peldu iela 26/28, LV-1494**

27.01.2021.

Nr.1-3

**Vides aizsardzības un reģionālās attīstības ministrijai**: pasts@varam.gov.lv;

**Eiropas Komisijai Latvijā**: comm-rep-latvia@ec.europa.eu

*Par Latvijas Pozīciju Nr. 1 attiecībā uz*

 *ES metāna emisiju mazināšanas stratēģiju*

Vides konsultatīvā padome (turpmāk arī – VKP) ir iepazinusies ar Vides aizsardzības un reģionālās attīstības ministrijas (turpmāk arī – VARAM) sagatavoto Pozīciju Nr. 1 attiecībā uz “KOMISIJAS PAZIŅOJUMU EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI par ES metāna emisiju mazināšanas stratēģiju”.

VKP kopumā atbalsta VARAM sagatavoto pozīciju, uzsverot nepieciešamību pamatot, kā sasaistīt metāna emisiju samazinājumu ar metāna lietderīgas izmantošanas iespējām.

Vienlaikus norādām, ka VKP neredz pamatojumu un nevar atbalstīt Latvijas piesardzīgo attieksmi pret iespējamo metāna iekļaušanu Rūpniecisko emisiju direktīvas (RED) tvērumā, jo, ņemot vērā Dabas resursu nodokļa likuma normas (nodoklis ir jāmaksā par visiem gaistošiem organiskajiem savienojumiem un citiem ogļūdeņražiem (CnHm)), jau šobrīd piesārņojošās darbības veicējiem (ne tikai A kategorijas piesārņojošās darbības veicējiem) ir pienākums novērtēt un ziņot par metāna emisijām.

Saskaņā ar valsts statistikas pārskatā 2-Gaiss pieejamo informāciju 2018. gadā par metāna emisijas novērtēja un par tām atskaitījās 122 iekārtas (kopējās metāna emisijas 518,9 t), 2019. gadā - 72 (kopējās metāna emisijas 508,5 t).

Tomēr ne visi operatori ir novērtējuši savas darbības radītās metāna emisijas un ir vērojama nevienlīdzīga attieksme pret piesārņojošās darbības veicējiem teritoriālā un nozaru griezumā, kas norāda uz "sajukumu" un neinformētību par to, ka jau šobrīd tādas atsevišķas siltumnīcefekta gāzes kā metāns, emisijas tiek regulētas ar piesārņojošās jomas tiesību aktiem.

VKP ieskatā Latvijas mērķis būtu gan nodrošināt vienotu attieksmi operatoriem Latvijā, gan arī veicināt šādu prasību izvirzīšanu operatoriem arī citās ES dalībvalstīs. Pretējā gadījumā jāvērtē, vai šāda nepilnīgi īstenota regulējuma saglabāšana Latvijas normatīvajos aktos ir pamatota un neierobežo konkurenci.

Ar cieņu, Juris Jātnieks

Vides konsultatīvās padomes priekšsētājs,

Sagatavoja:

Olga Melničenko: olga@environment.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU